text: Vækket af pistol mod panden 
  07 april 2010 kl. 06.40
  Klokken 23.15 mandag aften blev Ursula Mammen i Skovby på Sydals vækket af, at en maskeret mand, som holdt en pistol mod hendes pande.
  Dødstrusler 
  Hjemmerøvere mandag aften i Skovby på Sydals ville have et kvinde til at åbne husets pengeskab.
  -  Jeg ligger og sover på sofaen, da en mand vækker mig og siger, at jeg skal holde mund og åbne pengeskabet, for ellers ville han skyde min mand, siger hun til JydskeVestkysten.
  
  Truede med at voldtage 
  Den 45-årige kvinde reagerede dog noget anderledes, end de to røvere forlangte. I stedet for at makke ret, blev hun rigtig godt gal i hovedet. Derfor truede en af røverne med at voldtage hende.
  ? Så siger jeg, at han bare kan komme an. Jeg er så gal, fordi de kommer her og ødelægge vores hjem og liv, siger hun.
  
  Efterlyser AUDI 80 
  Det lykkedes røverne at få Ursula til at udlevere tre mobiltelefoner, lidt kontanter og nøgler til hendes bil. Herefter forsøgte de forgæves at låse hende inde i soveværelset. Få sekunder efter forsvandt mændene i høj fart i den stjålne bil.
  Politiet efterlyser en ældre hvid Audi 80, som er set i området i dagene op til hjemmerøveriet. Det er formentlig to yngre lokale mænd af arabisk baggrund, som står bag forbrydelsen. Endnu er ingen anholdt i sagen fra Skovby.
  